राष्ट्रीय अध्यक्ष ने कहा कि 2019 के लोक सभा चुनाव का काउंटडाउन शुरू हो गया है। उन्होंने कहा कि मोदी जी की बाढ़ से बचने के लिए सभी विपक्षी दल एक साथ आये हैं। उन्होंने कहा कि मैं आज कार्यकर्ताओं का आह्वान करने आया हूँ कि हमें 2019 का लोक सभा चुनाव नारों और खोखले वादों पर नहीं बल्कि संगठन और मोदी सरकार के काम-काज के आधार पर जीतना है। उन्होंने कार्यकर्ताओं से अपील करते हुए कहा कि वे मोदी सरकार की गरीब-कल्याण की योजनाओं को घर-घर पहुंचाएं और चुनाव के लिए संकल्पबद्ध हो जाएँ।